
Република Србија
МИНИСТАРСТВО ФИНАНСИЈА 

	Број: 2628274 2026 10520 004 009 012 0011

	3. јул 2026. године

	Кнеза Милоша 20

Б е о г р а д



	
	

	


На основу члана 41в Пословника Владе („Службени гласник РС”, бр. , 69/08, 88/09, 33/10, 69/10, 20/11, 37/11, 30/13, 76/14, 8/19 – др. уредба и 106/25), Министарство финансија објављује 

ИЗВЕШТАЈ

О СПРОВЕДЕНОЈ ЈАВНОЈ РАСПРАВИ О НАЦРТУ ЗАКОНА О ГЛОБАЛНОМ МИНИМАЛНОМ ПОРЕЗУ НА ДОБИТ
	Назив нацрта/предлога акта:
	НАЦРТ ЗАКОНА МИНИМАЛНОМ ГЛОБАЛНОМ ПОРЕЗУ НА ДОБИТ

	Надлежни предлагач:
	МИНИСТАРСТВО ФИНАНСИЈА

	Период спровођења јавне расправе:
	Од 1. јуна 2026. године до 21. јуна 2026. године.

	Методи спровођења: Достављање писаних коментара (навести рок):
	Објава јавног позива за учешће  у јавној расправи са Програмом јавне расправе, Нацртом текста закона са образложењем, на сајту Министарства финансија: 

https://mfin.gov.rs/propisi/javne-rasprave, као и на Порталу „еКонсултације”, на адреси: https://ekonsultacije.gov.rs/.

Достављање писаних коментара омогућено је електронским путем преко Портала „е-Консултације”, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, у периоду од 1. јуна 2026. године до 21. јуна 2026. године.

	Други методи спровођења јавне расправе (навести методе, време и место одржавања):
	Израда презентације, представљање презентације текста Нацрта закона одржано је дана 16. јуна 2026. године, са почетком од 14 часова,  у просторијама Привредне коморе Србије.


	Да ли је у потпуности спроведен програм јавне расправе (ако није, навести разлоге): 
	Програм је спроведен у потпуности у складу са Закључком Владе 05 Број: 011-5236/2026 од 28. маја 2026. године и Програмом јавне расправе.  

	Да ли је осигурано учешће свих идентификованих циљних група у јавној расправи (навести које су циљне групе учествовале у јавној расправи, а које нису):
	Учесници у јавној расправи су релевантни државни органи, представници привредних субјеката, стручна јавност, као и друге заинтересоване стране. 

	Које су друге заинтересоване стране учествовале у јавној расправи (уколико је могуће идентификовати их):
	Није било других заинтересованих страна које су учествовале у јавној расправи.

	Да ли је спровођење јавне расправе изазвало додатне буџетске трошкове (ако јесте, навести разлоге):
	Спровођење јавне расправе није изазвало додатне буџетске трошкове.

	Информације о достављеним коментарима, предлозима и сугестијама 
	На Порталу „еКонсултације”, путем електронске поште, као и писаним путем, нису достављене примедбе, предлози ни сугестије. 

Укупно je достављенo осам коментара, који су размотрени у оквиру јавне расправе, поводом којих су дата одговарајућа појашњења и образложења.

	Aнализа примљених коментара  
	У Табели 1. приказани су достављени коментари, као и анализа примљених коментара са одговорима.


На предлог Министарства финансија, Закључком Владе 05 Број: 011-5236/2026 од 28. маја 2026. године, одређено је спровођење јавне расправе о Нацрту закона о минималном глобалном порезу на добит (у даљем тексту: Нацрт закона) и Програм јавне расправе, која је спроведена у периоду од 1. јуна до 21. јуна 2026. године.

Програм јавне расправе о Нацрту закона, са прилозима утврђеним Пословником Владе, објављен је на интернет страници Министарства финансија https://mfin.gov.rs/propisi/javne-rasprave и на Порталу „еКонсултације”, са позивом свим заинтересованим странама да у току трајања јавне расправе доставе своје коментаре, предлоге и сугестије за унапређење текста Нацрта закона, преко Портала еКонсултације https://ekonsultacije.gov.rs/, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, са назнаком „Јавна расправа – Нацрт закона о минималном глобалном порезу на добит”. Јавна расправа реализована је у потпуности у складу са усвојеним Програмом јавне расправе. 

Текст Нацрта закона представљен је и на јавној расправи коју је Министарство финансија одржало 16. јуна 2026. године у просторијама Привредне коморе Србије. Учесници на online јавној расправи били су: привредни субјекти  и друга заинтересована лица. 
Табела 1. Анализа примљених коментара на Нацрт закона пристиглих током спровођења online јавне расправе
	Р.бр.
	Подносилац примедбе/ сугестије/ коментара
	Члан на који се примедба/ сугестија/коментар односи
	Примедба/сугестија/коментар
	Одговор на примедбу/сугестију/

коментар

	1.
	Привредна комора Србије
	Члан 1. Нацрта закона
	Подносилац указује на потребу допуне члана 1. Нацрта закона, у смислу изричитог прописивања да се овај закон не примењује на привредне субјекте који нису саставни субјекти групе милтинационалних предузећа  или велике домаће групе у смислу овог закона, при чему таква немају обавезу подношења пријава, обрачуна, извештаја или посебне документације по овом закону, осим ако је то изричито прописано овим законом. На овај начин би се повећала правна сигурност и спречило неосновано проширење примене закона у пракси.
	У вези са изнетим коментаром указује се да је предложене законске норме, у делу који се односи на одређивање субјеката који ће бити у обавези да га примењују, довољно јасне, па с тим у вези, сматрамо да у овом моменту предлог не треба прихватити.
Међутим, уколико се

 оцени целисходним, Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.  

	2.
	Привредна комора Србије
	Члан 4. Нацрта закона
	Подносилац указује да члана 4. Нацрта закона, садржи велики број сложених дефиниција укључујући појмове као група, група мултинационалних предузећа, велика домаћа група, саставни субјект и др. С тим у вези, предлаже да се пре примене закона објави званично упутство са примерима ових дефинација, које би посебно појаснило: када се домаће друштво сматра саставним субјектом групе; када домаће друштво није обухваћено законом; како се утврђује припадност групи и др.
	У вези са изнетим коментаром, указује се да ће, у погледу прописивања упутстава и приктичних водича, Министарство финансија дате сугестије имати у виду приликом даљег усаглашавања прописа Републике Србије са прописима Европске уније.



	3.
	Привредна комора Србије
	Члан 13. Нацрта закона
	Подносилац предлаже допуну члана 13. Нацрта закона, у којој би се јасно  прописао: распоред примене квалификованог домаћег допунског пореза у односу на правила о укључивању добити и правила о прениско опорезованој добити; начин избегавања двоструког или вишеструког опорезивања исте добити; поступак признавања допунског пореза плаћеног у другој јурисдикцији; начин комуникације са Пореском управом; обрасци за обрачун и пријаву; практични примери за домаће матично друштво, домаћи саставни субјект стране групе или велику домаћу групу; право пореског обвезника да прибави мишљење или претходно појашњење Пореске управе у сложеним случајевима. Подносилац сматра да  би се наведеним појашњењима спречила правна несигурност и двоструко опорезивање.
	У вези са изнетим сугестијама,

а с обзиром на то да није реч о конкретним примедбама на текст Нацрта закона, предложено није имплементирано. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.  

	4.
	Привредна комора Србије
	Члан 34. Нацрта закона
	Подносилац предлаже допуну члана 34. Нацрта закона, у којој би се јасније  прописала правила о сигурним лукама. 
	У вези са изнетим сугестијама,

а с обзиром на то да није реч о конкретним примедбама на текст Нацрта закона, предложено није имплементирано. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.  

	5.
	Привредна комора Србије
	Члан 46. Нацрта закона
	Подносилац примедбе сматра да у члану 46. Нацрта закона, који се односи на  обавезе подношење информације о допунском порезу, треба јасније прописати ко је тачно дужан да поднесе пријаву,  када домаћи саставни субјект није дужан да поднесе пријаву зато што  је пријаву поднело крајње матично друштво или именовани субјект у другој јурисдикцији; које доказе домаћи саставни субјект мора да има да би био ослобођен од подношења пријаве и др. Такође, предлаже да се пропише заштитна одредба за домаће саставне субјекте који зависе од података матичног друштва из иностранства, као и да домаће друштво не би требало да буде кажњено ако је благовремено затражило податке од групе, али их није добило у року  из разлога на које није могло да утиче.
	Дати предлози нису имплементирани јер се већим делом не односе на конкретне измене одредаба Нацрта закона. 

У вези са другим сугестијама,

напомиње се да наведене сугестије не би биле усмерене на ефикасно спровођење закона (изузимање од прекршајне одговорности, недостављање података под одређеним условима који би искључивали кривицу домаћих пореских обвезника). Министарство финансија сматра да наведено треба да се утврђује у оквиру прекршајних поступака применом правила којима се уређују прекршаји. 

	6.
	Привредна комора Србије
	Члан 58. Нацрта закона
	Подносилац предлаже да се прелазни режим додатно прошири,  имајући у виду сложеност закона и чиењеницу да ће се у првим годинама успостављати нови систем извештавања. С тим у вези, предлаже допуну члана 58. Нацрта закона, који се односи на подношење пореске пријаве у прелазној години, с тим да се прелазни режим додатно прошири прописивањем: да се прве две године примене закона примени режим „подршке и упозорења”, а не примарно казнени режим; да се за прву годину примене не изричу казне за ненамерне формалне грешке, ако је обвезник поступао савесно; да се омогући исправка поднете пријаве без казне у разумном року; да се рокови за пријаву и плаћање у првој години примене додатно прилагоде ако подзаконски акти и електронски обрасци не буду благовремено објављени; да се Пореска управа обавеже да пре првог рока за подношење пријаве објави техничко упутство и примере попуњавања.
	 Дати предлози нису имплементирани у Нацрт закона, имајући у виду да би отежали примену решења предложених у том нацрту. Примедба ће се узети у обзир у даљем поступку усклађивања прописа у смислу обезбеђења услова за адекватну примену правила садржаних у Нацрту закона, благовремену припрему подзаконских аката и других аката од значаја за примену предложених решења.

	7.
	Привредна комора Србије
	Начелна примедба
	Подносилац примедбе предлаже да се, због изузетне сложености материје, пропише да сви подзаконски акти, обрасци, техничка упутства, електронске шеме, примери и објашњења буду донети и објављени најмање шест месеци пре првог рока за примену одговарајуће обавезе. Подносилац такође указује да није довољно да закон формално ступи на снагу, а да се кључна правила накнадно разрађују, те да порески обвезници морају имати довољно времена да утврде да ли су обухваћени законом, да организују интерне процедуре, да прикупе податке од повезаних лица, да ускладе рачуноводствене и пореске системе и др.
	Имајући у виду обимност предложених измена пореских закона, мишљења смо да је рок од годину дана целисходан.

У погледу прописивања образаца, упутстава и приктичних водича, Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	8.
	Привредна комора Србије
	Начелна примедба
	Подносилац доставља примедбе на казнене одредбе указујући да требају бити сразмерне тежини учињеног прекршају, нарочито у првим годинама примене закона, јер се Нацртом закона уводе сложени појмови, нове методологије, међународна размену података, ослањање на консолидоване финансијске извештаје и информације које често нису у директној контроли домаћег саставног субјекта, те предлаже да се направи разлика између: намерног избегавања пријављивања, достављања нетачних података са намером избегавања пореза, кашњења због објективних разлога, формалне грешке у пријави, грешке настале због недовољно јасног подзаконског акта или техничког упутства, грешке настале због недостављања података од стране иностраног матичног друштва. Даље, предлаже да се за формалне и ненамерне грешке треба прописати најпре упозорење и рок за исправку, а казну тек ако обвезник не поступи по налогу Пореске управе.
	Имајући у виду да Нацртом закона нису предложене казнене одредбе Министарство финансија сматра да је примедба беспредметна.


Јавна расправа о Нацрту закона спроведена је транспарентно, уз учешће свих заинтересованих страна.

